બીજા એપીસોડને તો શબ્દોમાં સમજાવવો જ અઘરો પડી જાય એવી કામ છે એટલે તેને તો રહેવા જ દઉં છું અને વાત કરું ત્રીજા એપીસોડની. આ એપિસોડમાં ભવિષ્યની એવી વર્ચ્યુઅલ રીઆલીટી બતાવી છે કે જેમાં દરેક માણસના મસ્તકમાં એવી ડીવાઈસ નાખવામાં આવેલી છે કે જેથી જે તે વ્યક્તિ પોતે જે પણ જુએ એ બધું જ રેકોર્ડ થતું રહે અને જયારે ઈચ્છે ત્યારે ફરી જોઈ શકે. પરફેક્ટ મેમરીઝ. આના દ્વારા સલામતીના ધોરણો ઊંચા થઇ જાય છે તથા બીજા અનેક ફાયદા પણ થાય છે. પણ શું આ ડીવાઈસ ખરેખર ફાયદાકારક છે? પર્સનલ લાઈફમાં આની કેવી અસર થાય છે એ તો જોયે અને અનુભવે જ સમજાય એવું છે.